याद ही नहीं कितनों की करवा दी फर्जी जमानत
फर्जी ऋण पुस्तिका के आधार पर जमानत कराने वाले फर्जी जमानतदारों के सरगना राजू मीणा ने पुलिस के सामने राज उगलने शुरू कर दिए हैं। वह सात साल से इस धंधे में उतरा था। रोजाना 5-7 फर्जी जमानतें करवाता था, लेकिन ये याद नहीं कि कितने लोगों की फर्जी जमानतें करवा चुका है। पुलिस जल्द ही जेल में बंद उसके मुंशी इकबाल से आमना-सामना करवाएगी।
एएसपी शैलेंद्र सिंह चौहान के मुताबिक इकबाल ही राजू का हिसाब रखता था। इसके लिए उसे दोबारा रिमांड पर लिया जाएगा, ताकि कुछ और नए तथ्य सामने आ सकें। सोमवार शाम पुलिस ने राजू को अदालत के बाहर से उस वक्त हिरासत में लिया था, जब वह सरेंडर करने की तैयारी में था। फिलहाल दो जनवरी तक वह पुलिस रिमांड पर है। पूछताछ में पता चला है कि राजू ने राजस्थान, होशंगाबाद और भोपाल में रहने वाले अपने रिश्तेदारों के घर फरारी काटी है। इस मामले में पुलिस अब तक राजू समेत उसके गिरोह के 16 आरोपियों को गिरफ्तार कर चुकी है।
hin_Deva hin_Deva hin_Deva